สีลมแพงสุดตารางวาละล้าน
กรมธนารักษ์ เล็งประกาศราคาประเมินที่ดินใหม่ วันที่ 1 ม.ค.59 ที่ดินทั่วประเทศเพิ่มขึ้น 15% โดยเฉพาะบริเวณใกล้สถานีรถไฟฟ้าพุ่งสูงสุด 100–150% สีลมแพงสุดตารางวาละล้าน พร้อมลุยจัดระเบียบที่ดินทหารทั่วประเทศ,นายจักรกฤศฎิ์ พาราพันธกุล อธิบดีกรมธนารักษ์ เปิดเผยว่า ในรอบการประเมินราคาที่ดินใหม่ ระหว่างปี 2559 จนถึงปี 2562 ที่จะเริ่มมีผลบังคับใช้ตั้งแต่วันที่ 1 ม.ค.2559 ล่าสุดราคาที่ดินของประเทศไทยทั้งหมด 32 ล้านไร่ จะมีราคาเพิ่มขึ้นเฉลี่ย 15% โดยราคาที่ดินตามแนวรถไฟฟ้าในเขตกรุงเทพฯ และปริมณฑล เพิ่มขึ้นเฉลี่ย 75% ราคาที่ดินที่อยู่ใกล้กับสถานีรถไฟฟ้าบางแปลงอาจจะเพิ่มขึ้นถึง 100-150%,สำหรับราคาประมาณที่ดินที่แพงที่สุดในประเทศไทยคือ ถนนสีลม จากเดิมตารางวาละ 850,000 บาท เพิ่มขึ้นมาเป็น 1 ล้านบาท รองลงมาคือที่ดินบริเวณถนนราชประสงค์ ตาราวาละ 900,00 บาท แต่อย่างไรก็ตามราคาประเมินที่ดินของกรมธนารักษ์ ไม่ใช่ราคาซื้อขายในตลาด เพราะราคาท้องตลาดที่แท้จริงจะสูงกว่าราคาประเมินแน่นอน โดยยอมรับว่า ราคาที่ดินที่มีการซื้อขายแพงที่สุดในประเทศคือ บริเวณราชประสงค์ ซึ่งแพงกว่าที่ดินสีลม เนื่องจากที่ดินที่มีการซื้อขายเป็นที่ดินแปลงใหญ่และมีศักยภาพสูง ขณะที่ที่ดินบนถนนสีลม ไม่มีแปลงใหญ่อีกแล้ว จึงมองว่าเป็นเรื่องของการทำธุรกิจ,ส่วนที่ดินในต่างจังหวัดนั้น ราคาประมาณที่เพิ่มขึ้นสูงสุดคือ พื้นที่ที่รัฐบาลประกาศเป็นเขตเศรษฐกิจพิเศษทั้งหมด 6 จังหวัด เช่น จังหวัดเชียงราย ตราด มุกดาหาร และอรัญประเทศ เป็นต้น โดยเฉพาะที่ดินเอกชนที่อยู่ใกล้กับเขตเศรษฐกิจพิเศษ ราคาประเมินน่าจะเพิ่มขึ้นไม่น้อยกว่า 50% เพราะราคาซื้อขายจริงในขณะนี้ เพิ่มขึ้นไปมากกว่า 100% แล้ว เนื่องจากมีการเก็งกำไร ส่วนที่ดินตามแนวรถไฟกึ่งความเร็วสูงของรัฐบาลนั้น ขณะนี้ยังไม่มีความชัดเจนเพราะการสำรวจและการออกแบบเส้นทางยังไม่มีข้อสรุปที่ชัดเจน โดยที่ดินที่มีการซื้อขายจริงที่ได้ปรับขึ้นไปแล้ว ขณะนี้ยังไม่ได้ปรับลดลงจากเมื่อ 2-3 ปีที่แล้ว,นอกจากนี้ กรมธนารักษ์จะไปจัดระเบียบที่ราชพัสดุที่มีการบุกรุก โดยที่ราชพัสดุบริเวณอำเภอสวนผึ้ง จังหวัดราชบุรีนั้น ได้มีการจัดระเบียบเรียบร้อยแล้ว โดยมีผู้ประกอบการขอเช่าที่ราชพัสดุ 90 ราย ยังเหลืออีก 30 รายที่ขาดติดต่อ ซึ่งถือว่า ประสบความสำเร็จเพราะสามารถเปลี่ยนจากผู้บุกรุกมาเป็นผู้เช่าได้อย่างถูกต้องตามกฎหมาย โดยกรมธนารักษ์ จะดำเนินงานในลักษณะแบบนี้ กับที่ราชพัสดุอีกหลายแห่ง เช่น เกาะเต่า เกาะเสม็ด และล่าสุดกองทัพเรือได้ขอให้กรมธนารักษ์เข้าไปจัดที่ดินที่ราชพัสดุ บริเวณแสมสาร ฐานทัพเรือสัตหีบ ด้วย เพราะมีการก่อสร้างตึกแถว โรงแรม ตลาด โดยที่ทหารเรือไม่ได้อนุญาต,ปัจจุบันที่ดินทหาร ซึ่งจัดเป็นที่ราชพัสดุที่อยู่ภายใต้การดูแลของกรมธนารักษ์มีปัญหาที่แก้ไขได้ยาก เพราะมีการบุกรุกและไม่สามารถขับไล่ผู้บุกรุกได้ นอกจากนี้หน่วยงานของทหารเอง ได้นำเอาที่ไปใช้ประโยชน์และนำรายได้ที่เกิดขึ้นเข้าหน่วยงานที่สังกัด จึงเกิดคำถามว่า ที่ดินตรงนั้น สามารถนำไปสร้างโรงแรม สร้างศูนย์การค้า หรือสนามกอล์ฟได้หรือไม่ แต่ความเป็นจริงแล้ว ที่ดินที่ทหารดูแลหากไม่มีความจำเป็นใช้สอยก็ต้องส่งคืนกรมธนารักษ์,ส่วนความคืบหน้าในการจัดสรรที่ดินมักกะสันของการรถไฟแห่งประเทศไทย (ร.ฟ.ท.) ล่าสุดกำลังเจรจาทำสัญญาเช่าที่ดิน 90 ปี เพื่อล้างหนี้วงเงิน 60,000 ล้านบาท ส่วนที่ดินทั้งหมด 497 ไร่ เฟสที่ 1 ร.ฟ.ท.จะรื้อถอนภายใน 2 ปี และเฟสที่ 2 ที่เป็นโรงเรียนและโรงพยาบาล บนถนนเพชรบุรี จะรื้อถอนภายใน 5 ปี ถือว่านานเกินไปโดย ร.ฟ.ท.อ้างว่า ไม่มีงบประมาณ ดังนั้น กรมธนารักษ์กำลังศึกษาว่าจะเปิดประมูลโดยให้ผู้ชนะประมูลคิดค่า รื้อถอน และการก่อสร้างโครงการแบบบูรณาการเพราะระยะเวลารื้อถอน 2 ปี และ 5 ปี ถือว่านานไปและมีความเสี่ยงทางธุรกิจมากเกินไป.
กรมธนารักษ์ เล็งประกาศราคาประเมินที่ดินใหม่ วันที่ 1 ม.ค.59 ที่ดินทั่วประเทศเพิ่มขึ้น 15% โดยเฉพาะบริเวณใกล้สถานีรถไฟฟ้าพุ่งสูงสุด 100–150% สีลมแพงสุดตารางวาละล้าน พร้อมลุยจัดระเบียบที่ดินทหารทั่วประเทศ
กรมธนารักษ์,ราคาที่ดิน,สีลม,รถไฟฟ้า,จักรกฤศฎิ์ พาราพันธกุล,ที่ดิน,แพง,ราคา,ไทยรัฐฉบับพิมพ์